ગુજરાતમાં સ્કૂલ અને કૉલેજ શરૂ થતાંની સાથે જ એકેડેમિક કેલેન્ડર બહાર પડે છે જેમાં શૈક્ષણિક સત્રના પહેલા ભાગમાં 95 દિવસ અને બીજા ભાગમાં 120 દિવસ રાખવામાં આવે છે જેથી ધોરણ 10 અને 12ની પરીક્ષા પછી એડમિશનની પ્રક્રિયા સરળ થાય અને એકેડેમિક કેલેન્ડર બરાબર જળવાઈ રહે પરંતુ આ એકેડેમિક કેલેન્ડર બન્યા પછી સરકારે નવરાત્રિનું વેકેશન જાહેર કરતાં દિવાળી પહેલાંની પરીક્ષાનું ટાઈમટેબલ અને બીજા શૈક્ષણિક સત્રના દિવસોને ગોઠવવા અઘરા પડી રહ્યા છે, કારણકે ભૂતકાળમાં એવો પ્રયોગ 1995માં પહેલી વાર ગુજરાતમાં કેશુભાઈ પટેલની સરકાર બની ત્યારે શિક્ષણપ્રધાન નલિન ભટ્ટે નવરાત્રિનું વેકેશન જાહેર કર્યું હતું ત્યારે એકેડેમિક કેલેન્ડર ખોરવાઈ જતાં બીજા વર્ષથી નવરાત્રિનું વેકેશન સરકારે બંધ કર્યું હતું.